დასავლეთ უკრაინის სახალხო რესპუბლიკა
დასავლეთ უკრაინის სახალხო რესპუბლიკა (უკრ. Західно-Українська Народна Республика, Zakhidno-Ukrayins’ka Narodna Respublyka) — აღმოსავლეთ გალიციაში მცირე ხნით (1918 წლის 18 ოქტომბრიდან 1919 წლის ივლისამდე) არსებული რესპუბლიკა, რომელსაც პრეტენზია ჰქონდა ბუკოვინასა და კარპატების რუთენიაზე. ის ასევე მოიცავდა ქალაქებს: ლვოვი (პოლ. Lwów), პერემიშლი (უკრ. Peremyshl), კოლომია (პოლ. Kołomyja), და ივანო-ფრანკოვსკი (პოლ. Stanisławów). დასავლეთ უკრაინის სახალხო რესპუბლიკის გერბზე, ცისფერ ფონზე გამოსახული იყო მარცხნივ მომზირალი ოქროსფერი ლომი. დროშის ფერები იყო ლურჯი და ყვითელი.